CELEX: 62016CN0093
Language: et
Date: 2016-02-15 00:00:00
Title: Kohtuasi C-93/16: Eelotsusetaotlus, mille on esitanud Audiencia Provincial de Alicante, kaheksas koda (Hispaania) 15. veebruaril 2016 – The Irish Dairy Board Co-operative Limited versus Tindale & Stanton Ltd España, S.L.

2.5.2016   
            
            
               ET
            
            
               Euroopa Liidu Teataja
            
            
               C 156/28
            
         Eelotsusetaotlus, mille on esitanud Audiencia Provincial de Alicante, kaheksas koda (Hispaania) 15. veebruaril 2016 – The Irish Dairy Board Co-operative Limited versus Tindale & Stanton Ltd España, S.L.
   (Kohtuasi C-93/16)
   (2016/C 156/37)
   Kohtumenetluse keel: hispaania
   
      Eelotsusetaotluse esitanud kohus
   
   Audiencia Provincial de Alicante, kaheksas koda (Alicante provintsi apellatsioonikohus, Hispaania)
   
      Põhikohtuasja pooled
   
   
      Apellant: The Irish Dairy Board Co-operative Limited
   
      Vastustaja: Tindale & Stanton Ltd España, S.L.
   
      Eelotsuse küsimused
   
   
               1.
            
            
               Kas kaubamärgimääruse (1) artikli 9 lõike 1 punkti b, mis nõuab selles käsitletavatel juhtudel segiajamise tõenäosust selleks, et ühenduse kaubamärgi omanik saaks takistada kolmandal isikul kasutada kaubandustegevuse käigus ilma tema loata teatavat tähist, saab tõlgendada nii, et see võimaldab välistada segiajamise tõenäosuse, kui varasem ühenduse kaubamärk on selle omaniku poolse talumise tõttu eksisteerinud rahumeelselt ning aastate vältel kahes liidu liikmesriigis koos sarnaste siseriiklike kaubamärkidega, nii et segiajamise tõenäosuse puudumine neis kahes riigis on ekstrapoleeritav teistele liikmesriikidele või kogu liidule tulenevalt ühenduse kaubamärgi ühtsena kohtlemise kohustusest?
            
         
               2.
            
            
               Kas eelmises küsimuses kirjeldatud olukorras on võimalik segiajamise tõenäosuse hindamisel arvesse võtta nende riikide, kus kaubamärgid koos eksisteerisid, geograafilisi, demograafilisi, majanduslikke ja muid tegureid, nii et segiajamise tõenäosuse puudumise kõnealustes riikides võib ekstrapoleerida kolmandale riigile või kogu liidule?
            
         
               3.
            
            
               Seoses kaubamärgimääruse artikli 9 lõike 1 punktis c ette nähtud olukorraga: kas seda sätet tuleb tõlgendada nii, et kui varasem kaubamärk on eksisteerinud vaidlustatud tähisega koos teatava arvu aastate vältel liidu kahes liikmesriigis, ilma et varasema kaubamärgi omanik oleks sellele vastu vaielnud, siis võib varasema kaubamärgi omaniku poolse hilisema tähise just neis kahes riigis kasutamise talumise ekstrapoleerida ühenduse kaubamärgi ühtsena kohtlemise kohustusest tulenevalt liidu ülejäänud territooriumile selle väljaselgitamisel, kas kolmandal isikul oli tungiv põhjus hilisema tähise kasutamiseks?
            
         
      (1)  Nõukogu 26. veebruari 2009. aasta määrus (EÜ) nr 207/2009 ühenduse kaubamärgi kohta (ELT L 78, lk 1).